CELEX: 31998D0537
Language: hu
Date: 1998-07-13 00:00:00
Title: A Tanács határozata (1998. július 13.) az Energia Charta Egyezmény kereskedelmi vonatkozású rendelkezései módosításának és a módosításnak az Energia Charta Konferencia és az Energia Charta Egyezmény Aláíróinak Nemzetközi Konferenciája által elfogadott ideiglenes alkalmazásának jóváhagyásáról

Fontos jogi nyilatkozat

|

31998D0537

Hivatalos Lap L 252 , 12/09/1998 o. 0021 - 0022

		A Tanács határozata(1998. július 13.)az Energia Charta Egyezmény kereskedelmi vonatkozású rendelkezései módosításának és a módosításnak az Energia Charta Konferencia és az Energia Charta Egyezmény Aláíróinak Nemzetközi Konferenciája által elfogadott ideiglenes alkalmazásának jóváhagyásáról(98/537/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 113. cikkére, összefüggésben a 228. cikk (2) bekezdésének első mondatával,tekintettel a Tanács és a Bizottság 1997. szeptember 23-i 98/181/EK, ESZAK, Euratom határozata [1] 3. cikkének (2) bekezdésére,tekintettel a Bizottság javaslatára,mivel az Európai Közösségek és annak tagállamai 1994. december 17-én aláírták az Energia Charta Egyezményt;mivel az Európai Közösségek és tagállamainak nagy többsége 1997. december 16-án letétbe helyezték jóváhagyó vagy megerősítő okiratukat a letéteményesnél, a Portugál Köztársaság Kormányánál;mivel a fennmaradó tagállamok hamarosan megerősítik az Energia Charta Egyezményt;mivel az Energia Charta Egyezmény 1998. április 16-án lépett hatályba;mivel aláírásának napjától kezdve az Energia Charta Egyezményt a lehetséges mértékben ideiglenes alapon alkalmazzák, és továbbra is így alkalmazzák a lehetséges mértékben azok az aláírók, akik még nem erősítették meg az Egyezményt;mivel az Energia Charta Egyezmény rendelkezik arról, hogy kereskedelmi rendelkezéseit a többoldalú kereskedelmi tárgyalások uruguayi fordulója, valamint az energiaipari berendezések kereskedelmi rendelkezésekbe történő bevonása eredményeinek fényében vizsgálják meg, azzal a céllal, hogy az Energia Charta Konferencia ilyen módosításokat fogadjon el;mivel a Közösség érdekében áll, hogy a jelenleg az Egyezményben foglalt, a GATT 1947-es rendelkezéseire történő hivatkozás helyett a megfelelő WTO-rendelkezések kerüljenek az Egyezménybe, valamint az energiaipari berendezések annak kereskedelmi rendelkezéseibe;mivel a Közösség kizárólagos hatáskörrel rendelkezik a közös kereskedelempolitikát tekintve;mivel az Energia Charta Egyezmény Konferenciával egy időben nemzetközi konferenciát tartottak, hogy lehetővé tegyék az Energia Charta Egyezmény aláíróinak a döntéshozatali eljárásban való részvételt;mivel az 1998. április 24-én tartott Energia Charta Konferencia és az említett nemzetközi konferencia megállapodott az Energia Charta Egyezmény kereskedelemre vonatkozó rendelkezéseinek módosításáról – beleértve az energiaipari berendezések jegyzékét –, valamint a kapcsolódó határozatokról, értelmező záradékokról és nyilatkozatokról (kereskedelmi módosítás);mivel a Közösségnek hivatalosan és véglegesen jóvá kell hagynia a kereskedelmi módosítás szövegét;mivel a kereskedelmi módosítást hatályba lépéséig ideiglenes alapon kell alkalmazni annak rendelkezéseivel összhangban,A KÖVETKEZŐKÉPPEN HATÁROZOTT:1. cikk(1) Az Energia Charta Egyezmény kereskedelemmel kapcsolatos rendelkezéseinek módosítását – beleértve az energiaipari berendezések listáját, valamint a kapcsolódó határozatokat, értelmező záradékokat és nyilatkozatokat –, amelyről az Energia Charta Konferencia/nemzetközi konferencia állapodott meg 1998. április 24-én, az Európai Közösség nevében a Tanács véglegesen jóváhagyja.(2) A kereskedelmi módosítás szövegét csatolták e határozathoz.(3) A kereskedelmi módosítások hivatalos közösségi jóváhagyásáról a Bizottság értesíti az Energia Charta titkárságát.2. cikkA kereskedelmi módosítás, rendelkezéseivel összhangban, az Energia Charta Konferencia általi elfogadását követően 90 napig ideiglenes alapon, a hatályba lépését követően véglegesen alkalmazandó.Kelt Brüsszelben, 1998. július 13-án.a Tanács részérőlaz elnökW. Schüssel[1] HL L 69., 1998.3.9., 1. o.--------------------------------------------------